મા સામે જોઈ બચ્ચું સમજી ગયું કે... મા સંમતિ નહીં આપે એટલે એ ત્યાં જ બેસી રહ્યું. સામેની બારીની અંદર પણ કંઈક અવર-જવર હતી. તો બારીની છાજલી ઉપર કંઈક સળવળતું લાગ્યું. એની નજર ગઈ. એકાએક એણે જોયું તો કોઈ મોટું પંખી ગોળ-ગોળ ફરતું હતું. વળી... ગટર ઘુ..ઘુ...ઘુ... એમ કરતું હતું. બચ્ચું તો આ જોઈ ચીસ પાડી ઊઠ્યું. મા...મા... દોડ...દોડ, તું ક્યાં છે ? ચકલી એક શ્ર્વાસે દોડી આવી. ચીં...ચીં... કરતી બચ્ચાને વ્હાલ કરવા લાગી. બચ્ચું તો હતું ડાહ્યુંડમરું. બારીએ જ બેઠું હતું. માનો ગભરાટ થોડો શાંત થયો એની સાથે બચ્ચાએ પૂછવા માંડ્યું... મા...મા... આ ઘુ...ઘુ... કરતું આવડું મોટું શું છે ?